กกพ.จะเปิดรับข้อเสนอขายไฟฟ้าจากขยะอุตฯไม่เกิน 50 MW ปลาย ส.ค.
กกพ.จะเปิดรับข้อเสนอขายไฟฟ้าจากขยะอุตฯไม่เกิน 50 MW ปลาย ส.ค.
3 มิ.ย. 2559

คณะกรรมการกำกับกิจการพลังงาน (กกพ.)  เปิดเผยว่า กกพ.คาดจะออกประกาศรับซื้อไฟฟ้าจากพลังงานหมุนเวียน ประเภทขยะอุตสาหกรรมไม่เกิน 50 เมกะวัตต์(MW) ภายในเดือนก.ค.นี้ โดยจะเปิดให้ผู้ที่สนใจยื่นข้อเสนอขายไฟฟ้าในปลายเดือนส.ค. และประกาศรายชื่อผู้ได้รับคัดเลือกภายในเดือนก.ย. โดยผู้ที่ได้รับคัดเลือกจะต้องจ่ายไฟฟ้าเชิงพาณิชย์ภายในวันที่ 31 ธ.ค.62
กกพ.ออกร่างประกาศเรื่องการรับซื้อไฟฟ้าพิเศษจากขยะอุตสาหกรรมในรูปแบบ Feed-in Tariff (FiT) สำหรับการประกาศรับซื้อ ไฟฟ้าจากพลังงานหมุนเวียนปี 58 – 62 โดยอยู่ระหว่างการเปิดรับฟังความคิดเห็นเรื่องร่างหลักเกณฑ์การรับซื้อไฟฟ้าดังกล่าวผ่านทางเว็บไซต์ของกกพ.ตั้งแต่วันที่ 2-16 มิ.ย.59
เบื้องต้นคาดว่าจะออกประกาศรับซื้อได้ภายในเดือนก.ค.59 และจะเปิดรับตรวจสอบจุดเชื่อมโยงระบบไฟฟ้าโดยการไฟฟ้าฝ่ายจำหน่ายในวันที่ 18-31 ก.ค.59, เปิดให้ยื่นข้อเสนอขายไฟฟ้าวันที่ 22-31 ส.ค.59, ประกาศรายชื่อผู้ที่ผ่านการคัดเลือก วันที่ 30 ก.ย.59 และผู้ที่ได้รับคัดเลือกจะลงนามในสัญญาซื้อขายไฟฟ้าภายในวันที่ 30 ม.ค.60 โดยจะต้องจ่ายไฟฟ้าเชิงพาณิชย์ (COD) ภายในวันที่ 31 ธ.ค.62
                